2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

บริษัท สหพัฒนาอินเตอร์โฮลดิ้ง จำกัด (มหาชน) (“บริษัท” หรือ “SPI”)
จดทะเบียนจัดตั้งบริษัทเมื่อวันที่ 5 เมษายน 2515 โดยประกอบธุรกิจหลัก 3 ประเภทได้แก่
การลงทุนในบริษัทต่าง ๆ การให้เช่าและบริการ และโครงการสวนอุตสาหกรรม

ในปี 2539 SPI ได้เข้าร่วมลงทุนในการก่อตั้ง บริษัท สหโคเจน (ชลบุรี) จำกัด
ซึ่งเป็นบริษัทผู้ผลิตและจำหน่ายกระแสไฟฟ้า และไอน้ำรายเล็ก (Small Power Producer หรือ
SPP) ตั้งอยู่ในโครงการสวนอุตสาหกรรมเครือสหพัฒน์-ศรีราชา
โดยจำหน่ายให้แก่การไฟฟ้าฝ่ายผลิตแห่งประเทศไทย และ SPI
เพื่อจำหน่ายต่อให้แก่ผู้ประกอบการในโครงการสวนอุตสาหกรรมเดียวกัน โดย SPI
เริ่มมีรายได้จากค่าไฟฟ้าในปี 2542 และค่าไอน้ำในปี 2544

ในปี 2545 SPI มีมติให้นำหุ้นบริษัท สหโคเจน (ชลบุรี) จำกัด (มหาชน) ที่ SPI
ถืออยู่บางส่วนจำนวน 9,715,500 หุ้น ออกเสนอขายต่อประชาชนทั่วไปร่วมกับ บริษัท สหโคเจน
(ชลบุรี) จำกัด (มหาชน) และในเดือนพฤศจิกายน 2546 SPI ได้มีมติยกเลิกการนำหุ้นบริษัท
สหโคเจน (ชลบุรี) จำกัด (มหาชน) จำนวน 9,715,500 หุ้น
ออกเสนอขายต่อประชาชนทั่วไปร่วมกับบริษัท สหโคเจน (ชลบุรี) จำกัด (มหาชน) เนื่องจากบริษัท
สหโคเจน (ชลบุรี) จำกัด (มหาชน) ได้มีมติใหม่ให้ลดทุนจดทะเบียนจาก 850 ล้านบาท เป็น 820
ล้านบาท ให้เปลี่ยนแปลงมูลค่าหุ้นจากหุ้นละ 10.-บาท เป็นหุ้นละ 1.-บาท
และให้เพิ่มทุนจดทะเบียนจาก 820 ล้านบาท เป็น 955 ล้านบาท มูลค่าหุ้นละ 1.-บาท
และให้นำหุ้นเพิ่มทุนเสนอขายต่อประชาชนทั่วไป
ซึ่งมีจำนวนหุ้นเพียงพอตามหลักเกณฑ์การรับหลักทรัพย์ การเปลี่ยนแปลงมูลค่าหุ้นดังกล่าว
ทำให้จำนวนหุ้นที่ SPI ถืออยู่ทั้งหมดจำนวน 17,364,703 หุ้น เปลี่ยนเป็น 173,647,030 หุ้น
คิดเป็นร้อยละ 18.18 ของทุนจดทะเบียน 955 ล้านบาท

จากการประชุมสามัญผู้ถือหุ้นครั้งที่ 32 เมื่อวันที่ 21 เมษายน 2546 ได้มีมติให้ SPI เปลี่ยนแปลง

มูลค่าหุ้นที่ตราไว้จากเดิมมูลค่าหุ้นละ 10.-บาท เป็นมูลค่าหุ้นละ 1.-บาท
ทำให้จำนวนหุ้นสามัญเพิ่มขึ้นจาก 80,000,000 หุ้น เป็น 800,000,000 หุ้น
หุ้นสามัญที่ออกและเรียกชำระแล้วเพิ่มขึ้นจาก 49,403,430 หุ้น เป็น 494,034,300 หุ้น และ
SPI ได้นำมติดังกล่าวไปจดทะเบียนต่อกรมพัฒนาธุรกิจการค้า กระทรวงพาณิชย์ เมื่อวันที่ 30
เมษายน 2546

นอกจากนั้นเพื่อให้การบริหารงานมีความคล่องตัวขึ้น SPI ได้ปรับองค์กรใหม่ โดยมี 2

หน่วยงานใหญ่ คือ บริหาร 1 ดูแลและบริหารงานสำนักงานใหญ่ และบริหาร 2
ดูแลและบริหารงานโครงการสวนอุตสาหกรรม และ SPI
ยังตระหนักถึงความสำคัญของหลักการการกำกับดูแลกิจการที่ดี

อย่างต่อเนื่อง SPI
จึงได้แปลหลักการการกำกับดูแลกิจการที่ดีเป็นภาษาอังกฤษและญี่ปุ่นและจัดพิมพ์ไว้ในเล่มเดียวกัน
ประกอบด้วยนโยบายการกำกับดูแลกิจการ จริยธรรมธุรกิจ และจรรยาบรรณพนักงาน
แจกให้แก่กรรมการและพนักงานทุกท่าน เพื่อเป็นแนวทางเดียวกันในการปฏิบัติ

สำหรับโครงการสวนอุตสาหกรรมเครือสหพัฒน์ ซึ่งปัจจุบันมีจำนวน 3 แห่งนั้น SPI
ได้คำนึงถึงความสำคัญในการมีระบบสารสนเทศที่ดีและมีประสิทธิภาพ
จึงได้นำระบบสารสนเทศภูมิศาสตร์ หรือ GIS (Geographic Information System)
เข้ามาประยุกต์ใช้ในการทำงาน โดยจัดทำโครงการพัฒนาระบบ INTRANET GIS
มาใช้ภายในองค์กร เพื่อความสะดวกรวดเร็วและถูกต้องในการจัดเก็บ จัดการ ค้นหาข้อมูลเชิงพื้นที่
(Spatial Information) หรือข้อมูลต่าง ๆ ของสวนอุตสาหกรรมทั้ง 3 แห่งอย่างมีประสิทธิภาพ
ซึ่งปัจจุบันได้ดำเนินการเป็นที่เรียบร้อยแล้ว ส่วนงานให้บริการและติดต่อประสานงานกับลูกค้านั้น
เพื่อให้ลูกค้าเกิดความมั่นใจและเกิดความเชื่อมั่นในการใช้บริการ SPI
โดยฝ่ายโครงการสวนอุตสาหกรรมเครือสหพัฒน์ ได้จัดทำระบบบริหารงานคุณภาพ ISO 9001:2000
ด้านการพัฒนาที่ดินและบริการสาธารณูปโภคพื้นฐานขึ้น
และได้ผ่านการตรวจรับรองโดยสถาบันรับรองมาตรฐานไอเอสโอ (สรอ) ใบรับรองเลขที่ QMS
03187/791M01-M03 เมื่อวันที่ 26 กันยายน 2546 เป็นที่เรียบร้อยแล้ว

2.2 ภาพรวมการประกอบธุรกิจ

ปัจจุบัน SPI มีการประกอบธุรกิจหลัก 3 ประเภท ดังต่อไปนี้.-

  2.2.1 การลงทุน

  SPI ลงทุนในกิจการของบริษัทต่างๆ โดยมีวัตถุประสงค์เพื่อสร้างมูลค่าเพิ่มให้แก่ SPI
  ในระยะยาว กิจการที่ SPI ร่วมลงทุนจะประกอบธุรกิจที่เสริมกับธุรกิจที่บริษัทในกลุ่ม SPI
  ดำเนินการอยู่ หรือเป็นธุรกิจที่ SPI คาดว่าจะเข้าไปดำเนินการในอนาคต
  เนื่องจากเล็งเห็นถึงศักยภาพในการทำกำไร โดย SPI จะได้รับผลตอบแทนในรูปของเงินปันผล
  กิจการที่ SPI เข้าลงทุน ประกอบด้วย 3 สายธุรกิจหลัก คือ สายธุรกิจจัดจำหน่าย
  สายธุรกิจการผลิต และสายธุรกิจบริการและอื่น ๆ ณ วันที่ 31 ธันวาคม 2546 SPI
  ได้เข้าลงทุนในบริษัทต่างๆ เป็นจำนวนทั้งสิ้น 170 บริษัท

  (รายละเอียดของมูลค่าเงินลงทุน และสัดส่วนการลงทุนปรากฏในข้อ 8-10
  ของหมายเหตุประกอบงบการเงิน สำหรับปี สิ้นสุดวันที่ 31 ธันวาคม 2546)

  2.2.2 การให้เช่าและบริการ

  ในส่วนของการให้เช่าและบริการ SPI เป็นผู้ดำเนินการเอง โดยให้บริการในด้านให้คำปรึกษา
  แนะนำ วางแผนด้านธุรกิจ การจัดการและการดำเนินโครงการใหม่ ๆ แก่บริษัทต่าง ๆ ในกลุ่ม
  ทั้งนี้ SPI จะได้รับค่าตอบแทนในรูปของค่าที่ปรึกษาธุรกิจรับ และค่าบริการรับ นอกจากนี้ SPI
  ยังเป็นตัวกลางในการติดต่อขอลิขสิทธิ์
  และเครื่องหมายการค้าของผลิตภัณฑ์ที่มีชื่อเสียงจากต่างประเทศ
  และให้สิทธิบริษัทในกลุ่มใช้เครื่องหมายการค้าเหล่านั้น เช่น Guy Laroche, Elle, Absorba
  เป็นต้น โดยบริษัทจะได้รับค่าตอบแทนในรูปค่าลิขสิทธิ์รับ (Royalty Fees)

  นอกจากนี้ SPI ได้ให้บริการด้านการให้เช่าที่ดินและอาคาร
  และให้บริการด้านระบบสาธารณูปโภคพื้นฐานแก่บริษัทในกลุ่ม
  และบุคคลภายนอกที่มีสถานประกอบการอยู่ในโครงการสวนอุตสาหกรรมของ SPI
  โดยได้เริ่มให้บริการด้านสาธารณูปโภคเกี่ยวกับกระแส

  ไฟฟ้าแก่บริษัทที่ดำเนินงานในสวนอุตสาหกรรมเครือสหพัฒน์-ศรีราชาในปี 2542 และให้

  บริการด้านไอน้ำในปี 2544

  2.2.3 โครงการสวนอุตสาหกรรม

  SPI ได้ดำเนินธุรกิจพัฒนาที่ดินเพื่อการอุตสาหกรรม
  โดยมีวัตถุประสงค์เริ่มแรกเพื่อรองรับการขยายกำลังการผลิตของโรงงานของบริษัทต่างๆ ในกลุ่ม
  SPI และเป็นการสนองต่อนโยบายของรัฐบาล
  ในการสนับสนุนการขยายตัวทางด้านอุตสาหกรรมให้กระจายออกไปยังส่วนภูมิภาค อย่างไรก็ตาม
  ในปัจจุบัน SPI มีนโยบายเพิ่มการจำหน่ายที่ดินให้แก่บุคคลภายนอกอีกด้วย
  โดยบริษัทจะมีรายรับจากการขายพื้นที่ ซึ่งปัจจุบันบริษัทมีสวนอุตสาหกรรมที่ดำเนินการอยู่ 3
  โครงการ ในเขตพื้นที่จังหวัดชลบุรี ปราจีนบุรี และลำพูน

2.3 โครงสร้างการถือหุ้น

  ณ วันที่ 31 ธันวาคม 2546 SPI ไม่มีการถือหุ้นในบริษัทย่อย หากมีแต่การถือหุ้นในบริษัทร่วม
  รวม 24 บริษัท แยกตามสายธุรกิจได้ดังนี้

  SPI

  สายธุรกิจจัดจำหน่าย สายธุรกิจการผลิต สายธุรกิจบริการและอื่น ๆ

บมจ.สหพัฒนพิบูล (20.41%) บจ.ฮูเวอร์อุตสาหกรรม (ประเทศไทย) (37.73%)
บจ.สหพัฒน์เรียลเอสเตท (40.00%)

  บมจ. ไอ ซี ซี อินเตอร์เนชั่นแนล (20.26%) บจ.ไหมทอง (31.00%)
  บจ.อีสเทิร์นไทยคอนซัลติ้ง 1992 (40.00%)

  บจ.สปอร์ทเอช (25.00%) บจ.สหชลผลพืช (29.73%) บจ.พิทักษ์กิจ (33.52%)

  บจ.ชาล์ดอง (ประเทศไทย) (25.00%) บจ.เฟิสท์ยูไนเต็ดอินดัสตรี (28.15%)

  บจ.อินเตอร์เนชั่นแนล แลบบอราทอรี่ส์ (25.00%) บจ.ทรัพย์สินสหพัฒน์ (26.25%)

  บจ.ไลอ้อน (ประเทศไทย) (24.80%) บจ.เค อาร์ เอส ลอจิสติคส์ (20.00%)

  บจ.แฟมิลี่โกลฟ (23.75%)

  บมจ.ธนูลักษณ์ (23.52%)

  บจ.แชมป์เอช (22.50%)

  บมจ.ไทยเพรซิเดนท์ฟูดส์ (21.82%)

  บมจ.ไทยวาโก้ (21.09%)

  บจ.ที ยู ซี อีลาสติค (21.00%)

  บจ.สหโชยา (20.00%) *

  บจ.ท้อปเทร็นด์แมนูแฟคเจอริ่ง (20.00%)

  บจ.เอส พี ที โพลิเมอร์ (20.00%)\

2.4 โครงสร้างรายได้

[TABLE]